ประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ[๑] อาศัยอำนาจตามความในข้อ ๗ แห่งกฎกระทรวงฉบับที่ ๑๓ (พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติมโดยกฎกระทรวง ฉบับที่ ๒๐ (พ.ศ. ๒๕๓๔) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ ข้อ ๓ ข้อ ๔ และข้อ ๕ แห่งประกาศกระทรวงการคลังเรื่อง คำสั่งรัฐมนตรีให้ไว้แก่ตัวแทนโอนเงินระหว่างประเทศ ลงวันที่ ๔ สิงหาคมพ.ศ. ๒๕๔๗ และที่แก้ไขเพิ่มเติมโดยประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนโอนเงินระหว่างประเทศ(ฉบับที่ ๒) ลงวันที่ ๒๒ กรกฎาคม พ.ศ. ๒๕๕๘ และข้อ ๑๔ และข้อ ๑๕ แห่งประกาศกระทรวงการคลังเรื่อง คำสั่งรัฐมนตรีให้ไว้แก่ตัวแทนรับอนุญาต ลงวันที่ ๓๑ มีนาคม พ.ศ. ๒๕๔๗ และที่แก้ไขเพิ่มเติมโดยประกาศกระทรวงการคลังเรื่อง คำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๐) ลงวันที่ ๑๘ มิถุนายนพ.ศ. ๒๕๕๘ และประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๑๑) ลงวันที่ ๓ ตุลาคม พ.ศ. ๒๕๖๐ เจ้าพนักงานควบคุมการแลกเปลี่ยนเงินออกประกาศไว้ดังต่อไปนี้ข้อ๑ ให้ยกเลิก(๑)ประกาศเจ้าพนักงานควบคุมการแลกเปลี่ยนเงิน เรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศลงวันที่ ๖ สิงหาคม พ.ศ. ๒๕๔๗(๒)ประกาศเจ้าพนักงานควบคุมการแลกเปลี่ยนเงิน เรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๒) ลงวันที่ ๑ สิงหาคม พ.ศ. ๒๕๔๙(๓)ประกาศเจ้าพนักงานควบคุมการแลกเปลี่ยนเงิน เรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓) ลงวันที่ ๒๙ มีนาคม พ.ศ. ๒๕๕๙(๔)ประกาศเจ้าพนักงานควบคุมการแลกเปลี่ยนเงิน เรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๔) ลงวันที่ ๒๒ พฤษภาคม พ.ศ. ๒๕๖๐(๕)ประกาศเจ้าพนักงานควบคุมการแลกเปลี่ยนเงิน เรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๕) ลงวันที่ ๑๐ มกราคม พ.ศ. ๒๕๖๑หมวด ๑คุณสมบัติและลักษณะต้องห้าม ข้อ๒ ตัวแทนโอนเงินระหว่างประเทศ ต้องมีคุณสมบัติและไม่มีลักษณะต้องห้าม ดังต่อไปนี้(๑)ต้องมีคุณสมบัติอย่างใดอย่างหนึ่ง ดังต่อไปนี้(๑.๑)เป็นนิติบุคคลประเภทบริษัทจำกัดหรือบริษัทมหาชนจำกัดที่จดทะเบียนในประเทศไทย โดยมีทุนจดทะเบียนซึ่งชำระแล้วไม่ต่ำกว่า๑๐๐ ล้านบาท และถือหุ้นโดยบุคคลธรรมดาที่มีสัญชาติไทยหรือนิติบุคคลที่จดทะเบียนในประเทศไทยในสัดส่วนไม่ต่ำกว่าร้อยละ๒๕ ของทุนที่ชำระแล้วทั้งหมด รวมถึงต้องมีกรรมการผู้มีอำนาจในการควบคุมหรือการบริหารอย่างน้อยหนึ่งคนที่มีสัญชาติไทยและมีภูมิลำเนาอยู่ในประเทศไทยด้วย(๑.๒) เป็นสถาบันการเงินของรัฐ ส่วนราชการ องค์การของรัฐ องค์การของรัฐบาลหรือรัฐวิสาหกิจ(๒)ไม่เคยถูกเพิกถอนใบอนุญาตประกอบธุรกิจเกี่ยวกับปัจจัยชำระเงินต่างประเทศ(๓)ไม่เคยถูกศาลสั่งพิทักษ์ทรัพย์ หรือเป็นบุคคลล้มละลายข้อ๓ บุคคลใดที่ประสงค์จะขออนุญาตประกอบธุรกิจตัวแทนโอนเงินระหว่างประเทศต้องมีเครือข่ายที่ให้บริการโอนเงินระหว่างประเทศที่เชื่อถือได้ข้อ๔ ห้ามมิให้ตัวแทนโอนเงินระหว่างประเทศตามข้อ๒ (๑) (๑.๑) ตั้งหรือยอมให้บุคคลซึ่งมีลักษณะต้องห้ามอย่างใดอย่างหนึ่งดังต่อไปนี้ทำหน้าที่เป็นกรรมการผู้มีอำนาจควบคุม กรรมการ ผู้มีอำนาจในการบริหาร ผู้จัดการ หรือผู้มีอำนาจในการจัดการ(๑)เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย(๒) เคยได้รับโทษจำคุกโดยคำพิพากษาถึงที่สุดให้จำคุกในความผิดตามกฎหมายว่าด้วยการควบคุมการแลกเปลี่ยนเงิน(๓)เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดิน หรือเคยต้องคำพิพากษาถึงที่สุดว่ากระทำความผิดฐานฟอกเงินตามกฎหมายว่าด้วยการป้องกันและปราบปรามการฟอกเงิน(๔)เคยเป็นบุคคลที่ถูกกำหนด หรือต้องคำพิพากษาถึงที่สุดว่ากระทำความผิดฐานสนับสนุนทางการเงินแก่การก่อการร้ายตามกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูงข้อ ๕ ในกรณีที่ปรากฏข้อเท็จจริงในภายหลังว่าบุคคลซึ่งทำหน้าที่เป็นกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หรือผู้มีอำนาจในการจัดการ มีลักษณะต้องห้ามตามข้อ๔ ให้ตัวแทนโอนเงินระหว่างประเทศเปลี่ยนตัวบุคคลที่ดำรงตำแหน่งภายใน ๑๕ วันนับแต่วันที่ปรากฏข้อเท็จจริงหรือได้รับแจ้งจากเจ้าพนักงานและแจ้งการเปลี่ยนตัวดังกล่าวต่อเจ้าพนักงานภายใน ๑๕ วันนับแต่วันที่มีการเปลี่ยนแปลงทางทะเบียนทั้งนี้ ตามแบบที่เจ้าพนักงานกำหนดไว้ในเว็บไซต์ของธนาคารแห่งประเทศไทย พร้อมเอกสารหลักฐานตามข้อ๖ (๔) และข้อ ๖ (๕) หรือเอกสารอื่นใดที่เจ้าพนักงานจะเรียกเพิ่มเติม ทั้งนี้ เว้นแต่ได้รับอนุญาตจากเจ้าพนักงานผ่อนผันกำหนดเวลาเป็นอย่างอื่นหมวด ๒การขอรับใบอนุญาต การถอนหรือไม่ต่ออายุใบอนุญาต ข้อ๖ บุคคลใดที่ประสงค์จะประกอบธุรกิจเป็นตัวแทนโอนเงินระหว่างประเทศจะต้องยื่นคำร้องขออนุญาตต่อรัฐมนตรีผ่านธนาคารแห่งประเทศไทย โดยจะพิจารณาอนุญาตจากเอกสารหลักฐานดังต่อไปนี้(๑) คำร้องขอประกอบธุรกิจเป็นตัวแทนโอนเงินระหว่างประเทศตามแบบที่เจ้าพนักงานกำหนดไว้ในเว็บไซต์ของธนาคารแห่งประเทศไทย(๒)หลักฐานหนังสือรับรองของกระทรวงพาณิชย์ซึ่งรับรองไว้ไม่เกิน ๖ เดือนนับถึงวันยื่นคำร้องโดยให้รับรองในรายการดังต่อไปนี้(๒.๑)รายชื่อกรรมการ(๒.๒)ผู้มีอำนาจลงนาม(๒.๓)ทุนจดทะเบียนซึ่งชำระแล้ว(๒.๔)สถานที่ตั้ง(๓)หลักฐานบัญชีรายชื่อผู้ถือหุ้น กรณีเป็นบริษัทจำกัดหรือบริษัทมหาชนจำกัด(๔)เอกสารหลักฐานแสดงตนของกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการ ได้แก่บัตรประจำตัวประชาชนกรณีที่เป็นบุคคลผู้มีสัญชาติไทยหรือหนังสือเดินทางกรณีที่ไม่ใช่บุคคลผู้มีสัญชาติไทย(๕)หนังสือรับรองว่ากรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการไม่มีลักษณะต้องห้ามตามข้อ ๔ ตามแบบที่เจ้าพนักงานกำหนดไว้ในเว็บไซต์ของธนาคารแห่งประเทศไทย(๖)แผนที่และรูปถ่ายแสดงที่ตั้งของสถานที่ประกอบธุรกิจ และเอกสารแสดงว่าผู้ขอมีสิทธิหรือจะมีสิทธิใช้สถานที่ประกอบธุรกิจนั้นเช่น สำเนาสัญญาเช่า หนังสือยินยอมให้ใช้สถานที่เป็นสถานที่ประกอบธุรกิจ(๗)เอกสารหลักฐานและ/หรือสัญญาที่แสดงการมีเครือข่ายที่ให้บริการโอนเงินระหว่างประเทศที่เชื่อถือได้และเอกสารแสดงรายละเอียดเกี่ยวกับระบบการให้บริการโอนเงินระหว่างประเทศ(๘) นโยบายและมาตรการป้องกันปราบปรามการฟอกเงินและการต่อต้านการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูงซึ่งไม่น้อยกว่าหลักเกณฑ์ที่สำนักงานป้องกันและปราบปรามการฟอกเงิน(ปปง.) กำหนดทั้งนี้ กรณีผู้ขอรับอนุญาตที่ได้จัดส่งเอกสารตาม (๗) และ (๘)ให้กับธนาคารแห่งประเทศไทยตามหลักเกณฑ์ที่ออกภายใต้พระราชบัญญัติระบบการชำระเงินพ.ศ. ๒๕๖๐ หรือพระราชกฤษฎีกาว่าด้วยการควบคุมดูแลธุรกิจบริการการชำระเงินทางอิเล็กทรอนิกส์พ.ศ. ๒๕๕๑ แล้วแต่กรณี ให้ถือว่าได้ยื่นเอกสารดังกล่าวแล้วข้อ ๗ ให้ผู้ขอรับอนุญาตยื่นคำร้องขออนุญาตณ สำนักงานของธนาคารแห่งประเทศไทยตามเขตปฏิบัติการในจังหวัดที่สถานที่ประกอบธุรกิจของตนตั้งอยู่ ดังนี้(๑)เขตปฏิบัติการของสำนักงานภาค(๑.๑)สำนักงานภาคใต้ (สำนักงานตั้งอยู่ ณ อำเภอหาดใหญ่ จังหวัดสงขลา) มีเขตปฏิบัติการในจังหวัดภาคใต้รวม๑๔ จังหวัด ได้แก่ สงขลา ภูเก็ต นครศรีธรรมราช กระบี่ ชุมพร ระนอง สุราษฎร์ธานี พังงาตรัง นราธิวาส ปัตตานี พัทลุง ยะลา และสตูล(๑.๒)สำนักงานภาคตะวันออกเฉียงเหนือ (สำนักงานตั้งอยู่ ณ อำเภอเมือง จังหวัดขอนแก่น) มีเขตปฏิบัติการในจังหวัดภาคตะวันออกเฉียงเหนือรวม๒๐ จังหวัด ได้แก่ ขอนแก่น หนองคาย อุดรธานี หนองบัวลำภู เลย สกลนคร นครพนม กาฬสินธุ์ชัยภูมิ มหาสารคาม ยโสธร ร้อยเอ็ด นครราชสีมา บุรีรัมย์ สุรินทร์ ศรีสะเกษ มุกดาหารอุบลราชธานี อำนาจเจริญ และบึงกาฬ(๑.๓)สำนักงานภาคเหนือ (สำนักงานตั้งอยู่ ณ อำเภอเมือง จังหวัดเชียงใหม่) มีเขตปฏิบัติการในจังหวัดภาคเหนือรวม๑๗ จังหวัด ได้แก่ เชียงใหม่ ลำปาง กำแพงเพชร นครสวรรค์ อุทัยธานี เชียงราย พะเยา ลำพูนแม่ฮ่องสอน อุตรดิตถ์ แพร่ น่าน สุโขทัย ตาก พิษณุโลก พิจิตร และเพชรบูรณ์(๒)เขตปฏิบัติการของสำนักงานใหญ่ (สำนักงานตั้งอยู่ ณ ธนาคารแห่งประเทศไทย สำนักงานใหญ่กรุงเทพมหานคร) มีเขตปฏิบัติการในจังหวัดอื่น ๆ นอกเหนือจากที่กล่าวใน (๑)ข้อ๘ เจ้าพนักงานอาจเสนอความเห็นต่อรัฐมนตรีเพื่อพิจารณาไม่อนุญาต หรือถอนใบอนุญาตหรือไม่ต่ออายุใบอนุญาตหากเจ้าพนักงานมีข้อสงสัยหรือมีเหตุที่เชื่อได้ว่าผู้ขอรับอนุญาต ตัวแทนโอนเงินระหว่างประเทศหรือกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการนั้นกระทำการ ดังต่อไปนี้(๑)ไม่ปฏิบัติ หรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎ ข้อบังคับ คำสั่งและประกาศที่ได้ออกเพื่อดำเนินการตามกฎหมายนั้น(๒)ปฏิบัติการอันเป็นภัยต่อระบบการแลกเปลี่ยนเงิน(๓)ปฏิบัติการอันเป็นภัยต่อสาธารณชนในทางเศรษฐกิจ(๔)เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย(๕)ไม่มีธุรกรรมตามที่ได้รับใบอนุญาตเป็นระยะเวลา ๒ ปีติดต่อกัน(๖)เหตุอื่นใดตามที่เจ้าพนักงานเห็นสมควรในกรณีที่รัฐมนตรีมีคำสั่งถอนใบอนุญาตหรือแจ้งไม่ต่ออายุใบอนุญาตของตัวแทนโอนเงินระหว่างประเทศนั้นให้กรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการส่งคืนใบอนุญาตต่อเจ้าพนักงานภายในระยะเวลาและเงื่อนไขที่กำหนดหมวด ๓หลักเกณฑ์และเงื่อนไขในการประกอบธุรกิจเป็นตัวแทนโอนเงินระหว่างประเทศ ส่วนที่ ๑การให้บริการเป็นตัวแทนโอนเงินระหว่างประเทศกับลูกค้า ข้อ๙ ตัวแทนโอนเงินระหว่างประเทศต้องดำเนินการดังนี้(๑) ให้ประกอบธุรกิจได้เฉพาะในสถานที่ประกอบธุรกิจที่ได้รับอนุญาตหรือผ่านระบบให้บริการทางอิเล็กทรอนิกส์ เช่น การให้บริการทางอินเตอร์เน็ตการให้บริการทางอุปกรณ์เคลื่อนที่ผ่านแอปพลิเคชัน(mobile application) หรือช่องทางโทรศัพท์ ทั้งนี้ภายใต้ขอบเขตและเงื่อนไขที่ได้รับอนุญาตจากรัฐมนตรีหรือเจ้าพนักงาน(๒) จัดให้มีการแสดงใบอนุญาต และข้อมูลดังต่อไปนี้ ณ สถานที่ประกอบธุรกิจของตนในที่แลเห็นได้โดยเปิดเผยหรือด้วยวิธีการอื่นใดทางอิเล็กทรอนิกส์ เพื่อให้ลูกค้าทราบก่อนทำธุรกรรม(๒.๑)ใบอนุญาตให้ประกอบธุรกิจเป็นตัวแทนโอนเงินระหว่างประเทศที่กระทรวงการคลังออกให้ไว้ทั้งนี้ ในกรณีประกอบธุรกิจผ่านระบบให้บริการทางอิเล็กทรอนิกส์สามารถแสดงเลขที่ใบอนุญาตในระบบอิเล็กทรอนิกส์แทนได้(๒.๒) อัตราแลกเปลี่ยนประจำวัน และอัตราค่าธรรมเนียมในการโอนและรับโอนเงินตราต่างประเทศสำหรับสกุลเงินทุกสกุลที่ตัวแทนโอนเงินระหว่างประเทศนั้นทำการโอนหรือรับโอนข้อ๑๐ ในการประกอบธุรกิจเป็นตัวแทนโอนเงินระหว่างประเทศเจ้าพนักงานอนุญาตให้ตัวแทนโอนเงินระหว่างประเทศทำธุรกรรมกับบุคคลทั่วไปได้ตามขอบเขตหลักเกณฑ์ และเงื่อนไข ดังต่อไปนี้(๑)การรับโอนเงินตราต่างประเทศจากบุคคลในต่างประเทศเพื่อจ่ายเป็นเงินบาท ให้ผู้รับในประเทศให้กระทำได้ไม่จำกัดจำนวน โดยตัวแทนโอนเงินระหว่างประเทศต้องเรียกให้ผู้รับในประเทศหรือผู้โอนในต่างประเทศแจ้งวัตถุประสงค์ของเงินโอนและต้องเรียกให้ผู้รับเงินในประเทศยืนยันตัวตนว่าเป็นผู้รับเงินตามคำสั่งโอนเงินจริง(๒)การโอนเงินตราต่างประเทศออกนอกประเทศตามคำขอของบุคคลในประเทศเพื่อจ่ายให้ผู้รับในต่างประเทศให้กระทำได้เฉพาะการโอนเพื่อชำระค่าใช้จ่ายประเภทค่าเลี้ยงดูครอบครัว เพื่อการท่องเที่ยวเพื่อการศึกษา เพื่อค่าสินค้า หรือค่าบริการรายย่อยอื่น เป็นมูลค่าเทียบเท่าไม่เกิน๘๐๐,๐๐๐บาทต่อวัน สำหรับลูกค้าแต่ละราย โดยตัวแทนโอนเงินระหว่างประเทศต้องเรียกให้ผู้โอนในประเทศแจ้งวัตถุประสงค์ในการขอโอนเงินตราต่างประเทศ(๓)การโอนหรือรับโอนเงินให้แก่ลูกค้า ตัวแทนโอนเงินระหว่างประเทศต้องจัดให้มีหลักฐานแสดงการโอนหรือรับโอนเงินโดยมีรายละเอียด ดังนี้(๓.๑)ชื่อและที่อยู่ของตัวแทนโอนเงินระหว่างประเทศ(๓.๒)เลขหมายลำดับของหลักฐาน(๓.๓)วันที่โอนหรือรับโอนเงิน(๓.๔)ชื่อ นามสกุล และที่อยู่ของผู้รับและผู้โอนทั้งในประเทศและต่างประเทศ แล้วแต่กรณี(๓.๕)เลขที่เอกสารแสดงตนของผู้รับหรือผู้โอนในประเทศ เช่น เลขที่บัตรประจำตัวประชาชน เลขที่หนังสือเดินทางหรือเลขทะเบียนนิติบุคคล(๓.๖)จำนวน และสกุลเงินตราต่างประเทศที่โอนหรือรับโอนเงิน(๓.๗)อัตราแลกเปลี่ยนที่โอนหรือรับโอนเงิน(๓.๘)ยอดรวมเงินบาท(๓.๙)วัตถุประสงค์ในการโอน หรือรับโอนเงินของลูกค้าให้ตัวแทนโอนเงินระหว่างประเทศมอบหลักฐานแสดงการโอนหรือการรับโอนเงินดังกล่าวให้แก่ลูกค้าและเก็บรักษาสำเนาหลักฐานดังกล่าวไว้ไม่น้อยกว่า๕ ปี เพื่อให้เจ้าพนักงานสามารถตรวจสอบได้เมื่อต้องการ(๔)ตัวแทนโอนเงินระหว่างประเทศต้องดูแลให้มีการบันทึกรายการเกี่ยวกับการโอนหรือรับโอนเงินตราต่างประเทศทุกรายการตาม (๑) และ (๒)ให้ถูกต้อง ครบถ้วน และเป็นปัจจุบันและต้องจัดให้มีผู้ตรวจสอบบัญชีที่เชื่อถือได้ตรวจสอบเป็นประจาอย่างน้อยปีละหนึ่งครั้งทั้งนี้ ให้ตัวแทนโอนเงินระหว่างประเทศเก็บรักษาบันทึกรายการดังกล่าวไว้ไม่น้อยกว่า๕ ปี เพื่อให้เจ้าพนักงานสามารถตรวจสอบได้เมื่อต้องการ(๕)ให้ตัวแทนโอนเงินระหว่างประเทศใช้อัตราแลกเปลี่ยนในการโอนหรือรับโอนเงินตราต่างประเทศในอัตราที่ใกล้เคียงกับอัตราแลกเปลี่ยนถัวเฉลี่ยที่นิติบุคคลรับอนุญาตใช้ซื้อหรือขายกับลูกค้าที่เผยแพร่โดยธนาคารแห่งประเทศไทย(๖)ในกรณีตัวแทนโอนเงินระหว่างประเทศประสงค์จะเปิดบัญชีเงินฝากเงินตราต่างประเทศกับนิติบุคคลรับอนุญาตเพื่อการประกอบธุรกิจตัวแทนโอนเงินระหว่างประเทศตัวแทนโอนเงินระหว่างประเทศ ต้องแยกเปิดเป็นการเฉพาะ และแจ้งชื่อนิติบุคคลรับอนุญาตผู้รักษาบัญชีและหมายเลขบัญชีดังกล่าวต่อเจ้าพนักงาน และมิให้นำเงินตราต่างประเทศในบัญชีดังกล่าวนี้ไปใช้เพื่อวัตถุประสงค์อื่นที่มิใช่ธุรกิจตัวแทนโอนเงินระหว่างประเทศทั้งนี้ ให้ตัวแทนโอนเงินระหว่างประเทศถือปฏิบัติตามหลักเกณฑ์ที่เกี่ยวกับบัญชีเงินฝากเงินตราต่างประเทศตามประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงินลงวันที่ ๓๑ มีนาคม พ.ศ. ๒๕๔๗ และที่แก้ไขเพิ่มเติมด้วย(๗)ตัวแทนโอนเงินระหว่างประเทศสามารถรับหรือจ่ายเงินบาทกับลูกค้าเป็นธนบัตร เหรียญกษาปณ์หรือรูปแบบอื่นใดผ่านระบบการชำระเงินด้วยวิธีการทางอิเล็กทรอนิกส์ได้ เช่น การรับหรือจ่ายเงินบาทผ่านบัญชีเงินฝากของผู้รับโอนหรือผู้โอนหรือการรับเงินบาทจากลูกค้าผ่านบัตรเครดิตหรือบัตรเดบิตของลูกค้าทั้งนี้ตัวแทนโอนเงินระหว่างประเทศสามารถจัดให้มีการแจ้งวัตถุประสงค์ หลักฐานแสดงการโอนหรือรับโอนเงินการบันทึกรายการเกี่ยวกับการโอนหรือรับโอนเงินตราต่างประเทศ ในรูปข้อมูลอิเล็กทรอนิกส์ได้รวมถึงสามารถเก็บรักษาข้อความหรือเอกสารดังกล่าวในรูปข้อมูลอิเล็กทรอนิกส์เพื่อให้เจ้าพนักงานตรวจสอบได้ อนึ่ง ในกรณีที่ลูกค้าประสงค์จะรับหลักฐานแสดงการโอนหรือรับโอนเงินในรูปแบบเอกสารให้ตัวแทนโอนเงินระหว่างประเทศมอบเอกสารหลักฐานดังกล่าวให้แก่ลูกค้าด้วยส่วนที่ ๒หลักเกณฑ์และเงื่อนไขอื่น ๆ ข้อ๑๑ ในกรณีที่ตัวแทนโอนเงินระหว่างประเทศมีความประสงค์จะดำเนินการ ดังต่อไปนี้(๑)ย้ายสถานที่ประกอบธุรกิจ ไม่ว่าเป็นการชั่วคราวหรือถาวร(๒)ประกอบธุรกิจนอกสถานที่ประกอบธุรกิจของตนเป็นการชั่วคราว(๓)เปลี่ยนแปลงหรือเพิ่มเติมรูปแบบการประกอบธุรกิจเป็นตัวแทนโอนเงินระหว่างประเทศ เช่นเริ่มใช้ระบบอิเล็กทรอนิกส์มาให้บริการเป็นครั้งแรก หรือมีการเปลี่ยนแปลงการใช้เทคโนโลยีที่มีผลกระทบหรือมีความเสี่ยงอย่างมีนัยสำคัญต่อการให้บริการให้ตัวแทนโอนเงินระหว่างประเทศยื่นหนังสือขออนุญาตต่อเจ้าพนักงานพร้อมชี้แจงเหตุผลความจำเป็นและเอกสารหลักฐานที่เกี่ยวข้องล่วงหน้าไม่น้อยกว่า๓๐ วัน ก่อนวันที่ย้ายสถานที่ประกอบธุรกิจ วันที่มีการประกอบธุรกิจนอกสถานที่ประกอบธุรกิจของตนหรือเปลี่ยนแปลงหรือเพิ่มเติมรูปแบบการประกอบธุรกิจ แล้วแต่กรณี ทั้งนี้ เว้นแต่ได้รับอนุญาตจากเจ้าพนักงานผ่อนผันกำหนดเวลาเป็นอย่างอื่นข้อ๑๒ นอกจากกรณีตามข้อ ๑๑ ในกรณีที่ตัวแทนโอนเงินระหว่างประเทศมีการเปลี่ยนแปลงดังต่อไปนี้(๑) เปลี่ยนแปลงสภาพนิติบุคคล ชื่อนิติบุคคล ชื่อสถานที่ประกอบธุรกิจที่อยู่ทางทะเบียนโดยทางการหรือสถานที่ตั้งตามหนังสือรับรองของกระทรวงพาณิชย์(๒)เปลี่ยนแปลงสัดส่วนผู้ถือหุ้นอย่างมีนัยสำคัญ(๓)เปลี่ยนแปลงตัวกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการ หรือผู้มีอำนาจในการจัดการของตัวแทนโอนเงินระหว่างประเทศให้ตัวแทนโอนเงินระหว่างประเทศรายงานการเปลี่ยนแปลงดังกล่าวเป็นหนังสือต่อเจ้าพนักงานพร้อมด้วยเอกสารหลักฐานที่เกี่ยวข้อง ภายใน๑๕ วันนับแต่วันที่มีการเปลี่ยนแปลงทางทะเบียน ทั้งนี้ เว้นแต่ได้รับอนุญาตจากเจ้าพนักงานผ่อนผันกำหนดเวลาเป็นอย่างอื่นในกรณีมีการเปลี่ยนแปลงตัวบุคคลตาม (๓) ให้จัดให้มีเอกสารหลักฐานตามข้อ๖ (๔) และเอกสารหนังสือรับรองตามข้อ ๖ (๕) หรือเอกสารอื่นใดที่เจ้าพนักงานจะเรียกเพิ่มเติมด้วยข้อ๑๓ ตัวแทนโอนเงินระหว่างประเทศต้องจัดทำรายงานตามที่กำหนดไว้ที่เว็บไซต์ของธนาคารแห่งประเทศไทยหรือในระบบงานอิเล็กทรอนิกส์ของธนาคารแห่งประเทศไทยหมวด ๔เบ็ดเตล็ด ข้อ๑๔ ประกาศฉบับนี้ให้ใช้บังคับตั้งแต่วันที่๓๑ มกราคม ๒๕๖๒ เป็นต้นไปประกาศณ วันที่ ๒๔ มกราคม พ.ศ. ๒๕๖๒วชิรา อารมย์ดีเจ้าพนักงานควบคุมการแลกเปลี่ยนเงินพิไลภรณ์/ธนบดี/จัดทำ๑๐ มิถุนายน๒๕๖๒[๑] ราชกิจจานุเบกษาเล่ม ๑๓๖/ตอนพิเศษ ๔๗ ง/หน้า ๔๖/๒๒ กุมภาพันธ์ ๒๕๖๒